Tatoeba sentences — language code: kab
Sarameɣ ad txedmem akk ayen yellan fell-awen.
Sarameɣ ad txedmemt akk ayen yellan fell-akent.
Tom ur iḥemmel ara ad yelḥu weḥd-s di ṭṭlam.
Tom yewwi-d fell-as ad yextir gar twacult-is d tqerɛet.
Tom yenna-d ula d timenna ur zmireɣ ara ad as-iniɣ i Mary.
Gemmreɣ-d ayen iwumi zemreɣ deg tgemmi n yidles imawi.
Luleɣ deg Tezmalt, At Mlikec, deg useggas 1966.
Seg wasmi i d-cfiɣ, lliɣ d ameɣnas n tmaziɣt.
Qqareɣ-as tikwal adabu-agi amcum, yuker-aɣ temzi-nneɣ, tudert-nneɣ.
Nekker-d deg umennuɣ mgal tamuḥeqranit d nnkeṛ.
Mi mmdeɣ, temmed yid-i tikti-agi n umennuɣ d tira, dɣa qqleɣ d aselmad n tefṛansist deg uɣerbaz alemmas.
Syin uliɣ takeddant, uɣaleɣ d amaswaḍ n tefṛansist.
Fkan-iyi amkan deg Tubiret, deg temnaḍt n Yimceddalen.
Qqimeɣ dinna seg 1998 ɣer 2017, armi d-ffɣeɣ seg uxeddim melba lawan.
Deg useggas 2002, ussan-d ɣur-i iselmaden n Tmaziɣt n Tubiret akken ad ten-ɛiwneɣ.
Rran-iyi d amaswaḍ n tmaziɣt armi d aseggas n 2007, yerna batel!
Deg tallit-nni daɣen i d-tennulfa tikti-nni n uselmed s usenfaṛ.
Tadyant, ẓran-tt akk medden.
Nura-tt-id deg udlis-nni: Tapidagujit n usenfaṛ akked uselmed n tmaziɣt deg temnaḍt n yiqbayliyen.
Teslemdeḍ, daɣen, deg tesdawit n Tubiret.
D tidet, slemdeɣ tarrayt deg tesdawit n Tubiret asmi teldi tiwwura-s i tmaziɣt i tikkelt tamezwarut.
Nella deg tlata yid-neɣ kan asmi i nebda.
Uqbel yakan, kemmleɣ taɣuri deg Fransa anda i d-wwiɣ sin n yikayaden: Tamitrizt deg tsekla tatrart akked Master 2 deg tussna n unegmu.
Bdiɣ ula d Ductura seg 2013 armi d 2018.
Ḥebseɣ acku dayen ulac lweqt dagi deg Fṛansa: ixeddim, tawacult, tazzla.
Ahat ad tt-fakkeɣ kra n wass.
Am wakken i d-telhiḍ deg uḥric-agi n tira.
Akka, ih!
Ur iɛedda ara fell-i uzaylal, fuṛseɣ tagnit, gemmreɣ akk ayen iwumi zemreɣ deg tgemmi n yidles imawi.
Iswi-inu, d tira-ines akken ur inegger ara.
Aṭas i aɣ-iruḥen.
Dɣa dinna i d-tusa tikti n tira n tullisin d yimagraden-nniḍen.
Ḥawceɣ-d timucuha, isefra iqburen, awalen, tiqsidin.
Uriɣ-t s teqbaylit n yal ass, smerseɣ awalen n zik i mazal ddren, maca bɣan ad ṭṭfen imukan-nsen awalen n taɛrabt.
Ugadeɣ ad teǧǧel teqbyalit-agi-nneɣ!
Nekni ad nerr lmecceḍ fell-aɣ, ad nzewi abernus n ddel d miḥyaf.
Ma yella ur nesnerni ara taqbaylit-nneɣ nekni, anwa ara tt-yesnernin?
Mi ara twaliɣ Leqbayel ittaken iman-nsen d asfel i taɛarbt, dɣa dinna i xerbent tirga, tettluɣu tmuɣli, maca tesnarnay lebɣi-nneɣ i tira s tmaziɣt.
Dɣa ula d arraw-iw semmeɣ-asen akk s yismawen-nneɣ mačči s wid n yiberraniyen.
Ammenuɣ diɣen s wudem-agi.
Ihi tewwi-d ad nxemmel i yiɣallen-nneɣ ma nebɣa ad d-neṭṭef miḥlal gar leǧnas.
Anagar abrid n tira i yesuffuɣen.
Ur nekkat ara tidist i tilawt.
Inurar akka i tterwaten.
Akken i d ak-nniɣ, Akal d wawal d ammud n tullisin amezwaru i d-suffɣeɣ.
D tiqsidin n zik-nni i yuriɣ s wudem atrar: tullisin tiwezzlanin akken ad ifsusent i tɣuri.
Medden ur qqaren ara aṭas, ladɣa s teqbaylit.
Adlis-a, deg-s 11 n tullisin.
Deg tazwara, riɣ ad tent-smerseɣ deg uɣerbaz acku deg tallit-nni ulac iḍrisen s waṭas, ulac tullisin.
Dɣa greɣ-d deg-sent tiwsatin n yiḍrisen: aglam s wudmawen-is, anallas s tmuɣliwin-is, allas usrid, akked allas arusrid,.